text: Min søn er set i god behold
  05 februar 2019 kl. 20.24
  Marcell Vallentin Grubach Jessen har været væk siden fredag - og efterlyst på Facebook. Nu er han set i god behold. 
  Opdatering: TV SYD har været i kontakt med Marcells mor. Hun fortæller, at han er set i god behold. Derfor er efterlysningen aflyst.
  19-årige Marcell Vallentin Grubach Jessen har været forsvundet siden fredag nat. Han er sidst set i området omkring Djævlekløften i Kolding. 
  Familien har lavet et opslag på Facebook, hvor de efterspørger hjælp til at finde Marcell Jessen. Også Missing People har delt efterlysningen af ham på deres Facebook-side. 
  TV SYD har været i kontakt med Marcell Jessens mor, der er fortvivlet og bekymret. Hun håber, at efterlysningen kan medvirke til, at familien finder ud af, hvor Marcell Jessen befinder sig. 
  Politiet bekræfter, at de leder efter ham, men har ikke yderligere kommentarer. 
  Marcell Jessen bliver beskrevet som omkring 195 cm. høj og vejer ca. 80-85 kg. Han har mørkt hår og er halvt dansk og halvt grønlandsk. Han beskrives som atletisk bygget. Marcell er iklædt sort jakke, sorte joggingbukser, sorte sko samt sort kasket.
  Har du set Marcell eller har informationer, der kan hjælpe bedes du rette henvendelse til Politiet på 114.
  
  